Fjölbreytt þjóðhátíðarhöld verða á Vesturlandi í dag . Á Akranesi hófst dagskráin kl. 10 í morgun á Safnasvæðinu . Að þessu sinni verða hátíðarhöldin sérstaklega tileinkuð 60 ára afmæli Íþróttabandalags Akraness . Dagskrá verður á safnasvæðinu til kl. 12 . Hátíðarguðsþjónusta hefst í Akraneskirkju kl. 13 þar sem séra Björn Jónsson messar og Kári Harðarson flytur hátíðarræðu nýstúdents . Hátíðardagskrá verður síðan á Akratorgi kl. 14 og síðan tekur hver atburðurinn við af öðrum og dagskráin endar með fjölskylduskemmtun á Jaðarsbökkum . Í Borgarnesi tóku menn daginn snemma því þar hófst 17. júní dagskrá sundmanna kl. 9 og kl. 10.30 hefst 17. júní hlaup á Skallagrímsvelli . Skátamessa hefst í Borgarneskirkju kl. 13 þar sem séra Þorbjörn Hlynur Árnason prédikar . Hátíðardagsskrá hefst í Skallagrímsgarði kl. 14 og þar verður margt til fróðleiks og skemmtunar .